حەمزاتۆف وەی قسەیلە تەمەی شاعرەیل نوو کەێد ک ئویشێد: وەخوەدان نەنووڕن جویر ساحریگ ک توەنێد جەهان ئاڵشت بکەێد، وەلێ جویر جفتیاریگ رەفتار بکەن، تویەمەگە خەنە ناو زەوی، و چەوەڕی کەن ژیان نوویگ لەلی پەیا بوود.
و لە پارچە شعریگ ئویشێد:
هیمان نەمردمە، و نەیش پیر بویمە
وەلێ  هەناسەم سوارە
دەنگ زەنگیگ تیەێدە گووشم
شایەت یە زەنگ منە
دەسم خەمە بان دڵ
و بیدەنگ و خەفەتبار بووم
هەکاتی خەویگ، وەگەرد یەخ دویەکەینگ
رووژەیل خوەشی و پاتشایی نەما
قاڵ و چەنە و باس و دەسخوەشی نەما
وەلێ هەکاتی هەر کەسیگ دانا لەی سەدە
کەسیگ هەس خەو دوینێد تا هەمیشە لە کووڵ ئەسبەگەی ناێدە خوار
کەسیگ تا هەمیشە نیەژیەێد
وەلێ من - دووسی مەزنیگ دیرم هاز وەپیم دەێد
راسە ک گەنجیم گوما بویە
وەلێ جام پڕ رووشنایی نووشم.
